CELEX: C2006/331/03
Language: et
Date: 2006-12-30 00:00:00
Title: Liidetud kohtuasjad C-94/04 ja C-202/04: Euroopa Kohtu (suurkoda) 5. detsembri 2006.  aasta otsus (Corte d'appello di Torino, Tribunale di Roma eelotsusetaotlus — Itaalia) — Federico Cipolla versus Rosaria Portolese, abielunimi Fazari (C-94/04), ning Stefano Marcino ja Claudia Capodarte versus Roberto Meloni (C-202/04) (Ühenduse konkurentsieeskirjad — Siseriiklikud õigusnormid advokaaditasu määrade kohta — Erialateenuste tasumäärade kindlaksmääramine — Teenuste osutamise vabadus)

30.12.2006   
            
            
               ET
            
            
               Euroopa Liidu Teataja
            
            
               C 331/2
            
         Euroopa Kohtu (suurkoda) 5. detsembri 2006. aasta otsus (Corte d'appello di Torino, Tribunale di Roma eelotsusetaotlus — Itaalia) — Federico Cipolla versus Rosaria Portolese, abielunimi Fazari (C-94/04), ning Stefano Marcino ja Claudia Capodarte versus Roberto Meloni (C-202/04)
   (Liidetud kohtuasjad C-94/04 ja C-202/04) (1)
   
   (Ühenduse konkurentsieeskirjad - Siseriiklikud õigusnormid advokaaditasu määrade kohta - Erialateenuste tasumäärade kindlaksmääramine - Teenuste osutamise vabadus)
   (2006/C 331/03)
   Kohtumenetluse keel: itaalia
   Eelotsusetaotluse esitanud kohtud
   Corte d'appello di Torino, Tribunale di Roma
   Põhikohtuasja pooled
   
      Hagejad: Federico Cipolla (C-94/04), Stefano Marcino, Claudia Capodarte (C-202/04)
   
      Kostjad: Rosaria Portolese, abielunimi Fazari (C-94/04), Roberto Meloni (C-202/04)
   Kohtuasja ese
   Eelotsusetaotlus — Corte d'appello di Torino — Ühenduse konkurentsieeskirjade kohaldamine advokaaditeenustele — Siseriiklikud õigusnormid, mis näevad ette kohustuslikud tasumäärad ning kliendi ja advokaadi vahelise tasumäärade kokkuleppe tühisuse
   Eelotsusetaotlus — Tribunale di Roma — Kohtuga seotud advokaaditeenuste tasumäärasid ja mitteadvokaatide poolt osutada võidavate õigusnõustamisteenuste tasumäärasid reguleerivate siseriiklike õigusnormide kooskõla EÜ artiklitega 10 ja 81 — Advokaatide kutseorganisatsiooni soovitatud tasumäärad
   Resolutiivosa
   
               1.
            
            
               EÜ artiklitega 10, 81 ja 82 ei ole vastuolus, kui liikmesriik võtab vastu normatiivse meetme, millega sellise advokaatide kutseorganisatsiooni nagu Consiglio nazionale forense (advokatuuride riiklik nõukogu) koostatud projekti alusel kinnitatakse advokaadi kutseala liikmete tasu alammäära fikseerivad tasumäärad, millest ei tohi põhimõtteliselt kõrvale kalduda ei ainult sellele kutsealale reserveeritud teenuste puhul ega ka teenuste puhul nagu kohtuvälised teenused, mida võivad osutada ka kõik teised majandustegevuses osalejad, kelle suhtes kõnealused määrad ei kehti.
            
         
               2.
            
            
               Õigusnormid, mis sisaldavad absoluutset keeldu kalduda kokkuleppega kõrvale miinimumtasust, mis on fikseeritud sellistes tasumäärades nagu põhikohtuasjas kõne all olevad tasumäärad, juhul kui tegemist on teenustega, mis on esiteks kohtulikud ja teiseks reserveeritud advokaatidele, kujutavad endast EÜ artiklis 49 ette nähtud teenuste osutamise vabaduse piirangut. Eelotsusetaotluse esitanud kohtu kohustus on kontrollida, kas niisugused õigusnormid, võttes arvesse nende konkreetseid kohaldamistingimusi, tõepoolest vastavad tarbijate kaitsmise ja korrakohase õigusemõistmise eemärkidele, mis võiks neid õigustada, ning kas nendega kehtestatud piirangud ei ole kõnealuste eesmärkide suhtes ebaproportsionaalsed.
            
         
      (1)  ELT C 94, 17.4.2004.
   
      ELT C 179, 10.7.2004.